**Anexa nr. 7**

**la Ghidul Solicitantului – pentru acțiunea „Sprijinirea tranziției forței de muncă” – componenta „Sprijin pentru adaptarea la schimbare a lucrătorilor, întreprinderilor și antreprenorilor” din cadrul Programului Tranziție Justă 2021 – 2027**

**Grilă de verificare în etapa de contractare**

| Nr. crt. | Criteriu verificare | Da/Nu/Nu este cazul | Observații |
| --- | --- | --- | --- |
| I. Existența și conformitatea documentelor obligatorii solicitate pentru etapa de contractare | | | |
|  | Documentele prevăzute de Codul Civil pentru imobilele unde se vor desfășura activitățile proiectului și/sau localiza echipamentele/dotările propuse a fi achiziționate prin proiect |  | Documentele respective sunt cele care conform prevederilor legale în vigoare fac dovada dreptului invocat în patrimoniul solicitantului.  Astfel se va depune de către lider de parteneriat/parteneri, după caz:   * oricare dintre actele admise de lege ce atestă dreptul de proprietate și celelalte drepturile reale principale (dreptul de superficie; dreptul de uzufruct; dreptul de uz; dreptul de administrare; dreptul de concesiune; dreptul de folosință); * copie act de proprietate /donație/ contract de superficie/ contract de uzufruct/ contract de concesiune/contract de folosință/ pe durata proiectului etc. |
|  | Declarațiile pe proprie răspundere și/sau acordul de parteneriat/hotărârea/decizia de aprobarea a proiectului și a cheltuielilor legate de proiect actualizate, dacă au suferit modificări față de momentul depunerii cererii de finanțare |  | Se vor verifica declarațiile (menținerea condițiilor de la depunere), acordul de parteneriat hotărârea/decizia de aprobarea a proiectului și a cheltuielilor legate de proiect actualizate (după caz).  Se va verifica faptul că între Hotărârea/decizia de aprobare a proiectului și a cheltuielilor legate de proiect, bugetul proiectului și formularul F1 solicitat în contractare există corelare.  Se va verifica acordul de parteneriat în corelare cu cererea de finanțare, bugetul, hotărârea/decizia de aprobare a proiectului și cheltuielilor legate de proiect, alte documente relevante. |
|  | Planul de monitorizare a proiectului |  | Se va avea în vedere formatul de plan de monitorizare anexat ghidului solicitantului și cerințele din ghid cu privire la acesta. |
|  | Graficul cererilor de prefinanțare/plată/rambursare |  | Graficul cererilor de prefinanțare/plată/rambursare conține calendarul estimat pentru transmiterea cererilor respective, prin corelare cu valoarea nerambursabilă solicitată în cadrul proiectului. |
|  | Formularul nr. 1 – Fișa de fundamentare a proiectului propus la finanțare/finanţat din fonduri europene |  | În etapa de contractare a proiectului, solicitantul va transmite Formularul nr. 1 - Fișa de fundamentare a proiectului propus la finanţare/finanțat din fonduri europene, prevăzut de HG nr. 829/2022. Sumele din formular vor fi corespondente celor din bugetul aprobat al proiectului, cu încadrare în valoarea nerambursabilă solicitată în cadrul proiectului. |
|  | Documente statutare |  | Se verifică documentele statutare din perspectiva eligibilității solicitantului/lider de parteneriat și a partenerilor.  Documentele statutare trebuie să fie în formă consolidată, în sensul în care cuprind toate modificările efectuate de la înființarea solicitantului și până la momentul transmiterii în etapa de contractare. |
|  | Actul de împuternicire pentru semnare contract de finanțare, dacă este cazul |  | Documentul este obligatoriu doar în cazul împuternicirii pentru semnarea contractului de finanțare de către solicitant. |
|  | Alte documente (se vor preciza punctual, după caz) |  | În cazul în care anumite documente își pierd valabilitatea pe parcursul procesului de evaluare, prezintă erori materiale sau necesită modificare, inclusiv conform recomandărilor din etapa de evaluare tehnico - financiară, AM PTJ va solicita retransmiterea acestora în etapa de contractare. |
| II. Respectarea condițiilor de eligibilitate | | | |
|  | Fiecare membru al parteneriatului (lider de parteneriat și parteneri) și reprezentantul legal al acestuia nu se află în niciuna din celelalte situații de excludere prevăzute în Declarația unică, începând cu data depunerii cererii de finanțare |  | Pe lângă situațiile de excludere din Declarația unică se regăsesc și situații de angajament pentru care declarația respectivă și transmiterea cererii de finanțare în MySMIS reprezintă angajamentul ferm al solicitantul pe întregul proces de evaluare, contractare, implementare, durabilitate. Se verifică și aceste situații de angajament.  Orice acțiune a liderului de parteneriat și partenerilor care poate fi interpretată în sensul unui act de administrare/dispoziție care ar putea contraveni celor angajate prin declarația unică poate conduce la respingerea proiectului de la finanțare/rezilierea contractului de finanțare, după caz. |
|  | Membrii parteneriatului (lider de parteneriat și parteneri) dispun de resursele financiare necesare pentru rata de cofinanțare, pentru cheltuielile neeligibile și pentru orice ale cheltuieli necesare implementării optime a proiectului, în condițiile rambursării ulterioare a cheltuielilor eligibile, precum și costurile implicate de asigurarea caracterului durabil al proiectului, inclusiv costurile de întreținere, operare și mentenanță a echipamentelor. |  | Se verifică Hotărârea/decizia de aprobare a proiectului și a cheltuielilor legate de proiect (actualizată la contractare în cazul modificării bugetului proiectului) și Formularul F1. |
|  | Selecția partenerilor este realizata în conformitate cu prevederile OUG 133/2021. |  | Se verifică documentele statutare/ acordul de parteneriat care atestă încadrarea în categoriile de solicitanți și parteneri eligibili conform secțiunilor 5.1.2. și 5.1.3. din Ghidul solicitantului  În privința partenerilor eligibili se vor verifica informațiile din Procedura de selecție a partenerilor (se va prezenta forma disponibilă). |
|  | Planul de formare profesională aferent proiectului respectă prevederile legislației și este în conformitate cu planuri naționale de formare și metodologii |  | Se verifică planul de formare profesională aferent proiectului și faptul că respectă prevederile OUG nr. 108/2022 și că este conform cu:  a) Planul național de formare, întocmit pe baza studiilor de piață efectuate anual de fiecare AJOFM legate de locurile de muncă vacante (anunțate de angajatori) și de specificul domeniilor aflate în creștere economică, stabilite prin Planurile teritoriale de tranziție justă elaborate de fiecare județ (Gorj, Hunedoara, Dolj, Galați, Prahova, Mureș) și menționate în cadrul PTJ;  b) Metodologia de realizare a unei prognoze pe termen scurt ca principal instrument de fundamentare a planului de formare profesională la nivel județean, aprobate prin Ordinul Președintelui ANOFM nr. 964/14.11.2022.  Se verifică și faptul că planul de formare profesională aferent proiectului prevede în elementele de formare teme specifice, referitoare la unul sau mai multe din cele 6 obiective de mediu, pentru a demonstra aplicarea principiului DNSH („A nu prejudicia în mod semnificativ”), precum și aspecte referitoare la principiile orizontale din ghidul solicitantului.  Se verifică că planul de formare a fost verificat de ANOFM pentru certificarea respectării cerințelor de mai sus. (inclusiv confirmarea scrisă din parte ANOFM). |
|  | Proiectul propus prin cererea de finanțare nu a mai beneficiat de finanțare publică în ultimii 5 ani înainte de data depunerii cererii de finanțare, pentru aceleași cheltuieli asociate furnizării formării cu privire la procesul de tranziție aceleiași persoane (aceluiași CNP) și nu beneficiază de fonduri publice din alte surse de finanțare. În situația în care o astfel de finanțare va fi disponibilă după transmiterea cererii de finanțare sau în timpul implementării proiectului, liderul de parteneriat și partenerii se angajează că va/vor informa de urgență AM PTJ. Cerința se referă la cheltuieli eligibile asociate activităților/serviciilor de formare, urmărite la nivel de CNP, cu condiția ca activitățile/serviciile de formare pentru acea persoană să fie diferite și să se demonstreze legătura cu procesul de tranziție. |  | Se verifică Declarația unică – asumarea privind identificarea persoanelor din grupul țintă, la nivelul activităților multi-fond (de exemplu finanțări pentru același tip de activități obținute prin Programul Educație si Ocupare) și înregistrarea, monitorizarea și raportarea lor distinctă conform regulilor PTJ, în vederea evitării dublei finanțări; |
|  | Proiectul nu include activități care fac în mod direct obiectul unui aviz motivat al Comisiei cu privire la o încălcare în temeiul art. 258 din TFUE care pune în pericol legalitatea și regularitatea cheltuielilor sau desfășurarea acestuia |  | Se verifică scrisoarea de la Ministerul Muncii, Familiei, Tineretului și Solidarității Sociale cu privire la faptul că Proiectul nu include activități care fac în mod direct obiectul unui aviz motivat al Comisiei cu privire la o încălcare în temeiul art. 258 din TFUE care pune în pericol legalitatea și regularitatea cheltuielilor sau desfășurarea acestuia |
|  | Proiectul respectă reglementările naționale și comunitare privind eligibilitatea cheltuielilor, achizițiile publice, informare și publicitate, egalitatea de șanse, prevenirea și combaterea discriminării, dezvoltarea durabilă, drepturile fundamentale ale omului (așa cum sunt definite în Carta drepturilor fundamentale a Uniunii Europene), GDPR, alte prevederi legale aplicabile fondurilor europene |  | Se verifică Declarația unică, Bugetul proiectului, Cererea de finanțare |
|  | Proiectul își menține caracterul durabil așa cum este definit la art. 65 din Regulamentul (UE) nr. 1060/2021 |  |  |
|  | Proiectul include tipuri de activități eligibile, respectiv activități de bază potrivit Ghidului solicitantului aplicabil, derulate în zonele vizate de apelurile de proiecte, iar activitatea de bază reprezintă minimum 93% din bugetul eligibil al proiectului |  | Se verifică Secțiunea privind bugetul din Cererea de finanțare și coerența cu anexa 2 la GS. |
|  | Proiectul aprobat include activități care vizează acțiunile sprijinite în cadrul apelurilor și nu sunt finalizate fizic sau implementate integral înainte de depunerea cererii de finanțare, indiferent dacă au fost efectuate sau nu toate plățile aferente |  | Secțiunile relevante pentru acest criteriu din Cererea de finanțare sunt completate cu informațiile in acest sens, iar informațiile sunt corelate cu documentele anexate la cererea de finanțare. |
|  | Proiectul aprobat vizează categorii de grup țintă eligibile și în special categoriile prioritizate din Ghidul solicitantului |  | Secțiunile relevante pentru acest criteriu din Cererea de finanțare sunt completate cu informațiile in acest sens. |
|  | Valoarea maximă eligibilă a proiectului se încadrează în alocarea apelului aferentă fiecărei priorități |  | Se verifică Secțiunea privind bugetul din Cererea de finanțare și anexa 2 la GS. |
|  | Costurile indirecte sunt calculate prin aplicarea unei rate forfetare de 7% din costurile directe eligibile |  | Se verifică Secțiunea privind bugetul din Cererea de finanțare și anexa 2 la GS |
|  | Este asigurat procentul minim de cofinanțare proprie obligatoriu pentru solicitant (2% din totalul cheltuielilor eligibile ale proiectului aprobat) |  | Se verifică Secțiunea privind bugetul din Cererea de finanțare, acordul de parteneriat și Hotărârea/decizia de aprobare a proiectului |
|  | Indicatorii de realizare și de rezultat din proiectul aprobat respectă țintele din ghidul solicitantului |  | Se verifică Secțiunea privind Indicatorii de realizare/ rezultat și coerența cu Secțiunea 3.8 din GS. |
|  | Perioada de implementare a proiectului nu depășește 31 decembrie 2029 |  | Se verifică graficul de implementare din Secțiunea privind Metodologia de implementare din Cererea de finanțare. |